โชคทวี พรหมรัตน์

โชคทวี พรหมรัตน์ (ชื่อเล่น: โชค; เกิดเมื่อวันที่ 16 มีนาคม พ.ศ. 2518) อดีตนักฟุตบอลทีมชาติไทย ในตำแหน่งกองหลัง ปัจจุบันเป็นหัวหน้าผู้ฝึกสอนร่วมให้กับการท่าเรือ ในไทยลีก และผู้ช่วยหัวหน้าผู้ฝึกสอนให้กับฟุตบอลทีมชาติไทยรุ่นอายุไม่เกิน 23 ปี

เขามีฉายาในวงการฟุตบอลว่า "นกกระยางดำ" โดยโชคทวีเคยทำหน้าที่ผู้ช่วยผู้ฝึกสอนให้กับทีมชาติไทยชุดใหญ่ หัวหน้าผู้ฝึกสอนให้กับทีมชาติไทยรุ่นอายุไม่เกิน 23 ปีที่แข่งขันในซีเกมส์ 2015 และเคยเป็นหัวหน้าผู้ฝึกสอนให้กับการท่าเรือ ในไทยลีก และนครศรีฯ ยูไนเต็ด ในไทยลีก 3 

โชคทวี เคยเล่นฟุตบอลให้กับสโมสรธนาคารกสิกรไทย, กรุงเทพคริสเตียน และได้ไปเล่นในต่างประเทศกับสโมสรทัมปิเนสโรเวอร์ของสิงคโปร์, ฮหว่างอัญซาลายของ เวียดนาม และโจโฮร์บะฮ์รูของ มาเลเซีย อีกทั้งยังเป็นหนึ่งในนักเตะของการไฟฟ้าส่วนภูมิภาค ชุดที่ได้แชมป์ไทยแลนด์พรีเมียร์ลีก เป็นครั้งแรกในประวัติศาสตร์ของสโมสร เมื่อฤดูกาล 2551 ก่อนจะแขวนสตั๊ดในระดับลีกภูมิภาค ดิวิชัน 2 กับนนทบุรี เอฟซี ในปี 2553

โชคทวี ลงเล่นให้ทีมชาติไทย ตั้งแต่ปี พ.ศ. 2540 จนถึง พ.ศ. 2548 ได้เหรียญทองซีเกมส์ 2 สมัยในซีเกมส์ 1997 และ ซีเกมส์ 1999 และเคยเป็นกัปตันของทีมชาติไทยในการแข่งขันเอเชียนคัพ 2004 ที่ประเทศจีน

ประวัติ 
โชคทวี พรหมรัตน์ เกิดเมื่อวันที่ 16 มีนาคม พ.ศ. 2518 ที่ตำบลลำภี อำเภอท้ายเหมือง จังหวัดพังงา เป็นบุตรชายของนายประชุมและนางถวิล พรหมรัตน์ ชอบเล่นฟุตบอลตั้งแต่ยังเด็ก โดยเข้ารับการศึกษาในชั้นมัธยมศึกษาตอนต้นที่โรงเรียนทุ่งมะพร้าววิทยา จ.พังงา และย้ายมาศึกษาต่อที่กรุงเทพในชั้นมัธยมศึกษาตอนปลายที่โรงเรียนวัดสุทธิวราราม ก่อนจะย้ายมาเรียนที่โรงเรียนกรุงเทพคริสเตียน และเล่นฟุตบอลในระดับนักเรียนให้สถาบันไปด้วย หลังจบชั้นมัธยมปลายที่กรุงเทพคริสเตียน โชคทวีได้ศึกษาต่อที่คณะรัฐศาสตร์ มหาวิทยาลัยธรรมศาสตร์ จนจบปริญญาตรี

ชีวิตส่วนตัวโชคทวี สมรสกับจิรภรณ์ ภิพันธ์วิชัย

เกียรติยศ

ผู้เล่น 
การไฟฟ้าส่วนภูมิภาค
 ไทยพรีเมียร์ลีก ชนะเลิศ (1): 2551

ทีมชาติไทย
 ซีเกมส์ ชนะเลิศ (3): 1995, 1997, 1999
 ฟุตบอลชิงแชมป์แห่งชาติอาเซียน ชนะเลิศ (1): 2000

ผู้ช่วยผู้จัดการทีม 
ทีมชาติไทย
 ซีเกมส์ ชนะเลิศ (1): 2013
 ฟุตบอลชิงแชมป์แห่งชาติอาเซียน ชนะเลิศ (1): 2014

ผู้จัดการทีม 
ทีมชาติไทย
 ซีเกมส์ ชนะเลิศ (1): 2015

การท่าเรือ
 ไทยเอฟเอคัพ ชนะเลิศ (1): 2562

อ้างอิง

แหล่งข้อมูลอื่น 
 

บุคคลจากจังหวัดพังงา
นักฟุตบอลชาวไทย
กองหลังฟุตบอล
ผู้เล่นสโมสรฟุตบอลธนาคารกสิกรไทย
ผู้เล่นสโมสรฟุตบอลกมบักยูไนเต็ด
ผู้เล่นสโมสรฟุตบอลกรุงเทพคริสเตียนวิทยาลัย
ผู้เล่นสโมสรฟุตบอลตันจงปาการ์ยูไนเต็ด
ผู้เล่นสโมสรฟุตบอลแทมพินีสโรเวอส์
ผู้เล่นสโมสรฟุตบอลโจโฮร์ดารุลตักซิม
ผู้เล่นสโมสรฟุตบอลฮหว่างอัญซาลาย
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลคัสตอม ยูไนเต็ด
ผู้เล่นสโมสรฟุตบอลพีทีที ระยอง
ผู้เล่นสโมสรฟุตบอลนนทบุรี
ผู้เล่นในสิงคโปร์พรีเมียร์ลีก
ผู้เล่นในวี.ลีก ดิวิชัน 1
ผู้เล่นในมาเลเซียซูเปอร์ลีก
ผู้จัดการทีมฟุตบอลชาวไทย
ผู้จัดการทีมสโมสรฟุตบอลเชียงใหม่
ผู้จัดการทีมสโมสรฟุตบอลการท่าเรือ
ผู้จัดการทีมสโมสรฟุตบอลนครศรีฯ ยูไนเต็ด
บุคคลจากโรงเรียนวัดสุทธิวราราม
บุคคลจากโรงเรียนกรุงเทพคริสเตียนวิทยาลัย
บุคคลจากคณะรัฐศาสตร์ มหาวิทยาลัยธรรมศาสตร์